  Туспуктэм: Руслан Нуриахметов Майя Бывальцева Удмуртиысь егитъёслэн театр коллективъёссы «Знание. Театр» вожвылъяськонэ (16+) пыриськыны но, нырысетӥ инты басьтыса, Москваысь сцена вылэ потыны быгато. «Знание» росси огазеяськон «Трудный экзамен» спектакль пуктыны ӵектэ. Со сярысь элькун тӧролэн но кивалтэтлэн пресс-службазы ивортӥз. Вожвылъяськонэ школаын дышетскисьёслэн, студентёслэн но суро театр коллективъёс пыриськыны быгато, пыриськисьёслэн арлыдзы 14-35 арес мед луоз. Гульнара Искалиевалэн «Трудный экзамен» пьесаезъя спекткль пуктыса, сое учкисьёслы возьматоно но отысь видеоез дунъяны ыстоно. Пьесаез пуктыны «Знание» огазеяськонэн дасям материалъёс юрттозы. Коллективез вожвылъяськонлэн сайтаз 30-тӥ куарсёнозь пусъёно, нош ужъёсты 15-тӥ коньывуонозь кутозы. Куриськонъёсты лулчеберет но искусство удысысь тодмо адямиос учкозы. 16-31 коньывуонэ соос котькуд улосвылъя коллективъёслэсь рейтингзэс кылдытозы. Ӵектослэн лауреатъёсыз ас уженызы улосвылазы ӧнерлыко сцена вылэ потозы. Рейтингын нырысетӥ инты басьтэм коллектив 2023-тӥ арын шуркынмонэ спектакльзэ Москваысь театр площадкаын возьматоз. Тодэ вайытом, Приволжск федерал округын пиналъёслэн но егитъёслэн театръёссы понн «Театральное Приволжье» фестиваль-вожвылъяськон ортче. Тегъёс: Удмуртия Театр егитъёс вожвылъяськон  